proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 30 de maio de 1996 pola que se regula o exercicio da inspección ambiental única e tramitación de denuncias ambientais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 25/06/1996

Advertidos erros na citada orde publicada no DOG nº 110, do 5 de xuño de 1996, cómpre efectua-las seguintes correccións:
No anexo I bis (MODELO DE ACREDITACIÓN).
Fronte:
Onde di: «INSPECCIÓN AMBIENTAL».
Debe dicir: «AXENTE AUXILIAR AMBIENTAL».
Dorso:
No terceiro párrafo «terá a condición... e o Medio Ambiente (Art. 4.2)», debe substituírse polo seguinte parágrado: «Os funcionarios autonómicos de garderías e asimilados, que desempeñen cometidos de vixilancia, conforme a normativa vixente, poderán recibir acreditación como axentes auxiliares ambientais» (Art. 4.3).
No anexo III
Así mesmo, detectados erros no modelo de denuncia ou reclamación ambiental, publícase novamente íntegro o modelo no anexo.
Nos anexos IV e V
Na liña correspondente á data, onde di: «de... 1991», debe dicir: «de... 199..».
96-4846
DECRETO 236/1996, do 14 de xuño, polo que se modifica o Decreto 153/1989, do 27 de xullo, dos órganos rectores das caixas de aforro galegas.
CONSELLERÍA DE ECONOMÍA E FACENDA — I. DISPOSICIÓNS XERAIS — 17/06/1996

Mediante o Decreto 153/1989, do 27 de xullo, desenvolveuse a organización e funcionamento dos órganos rectores das caixas de aforro galegas. O tempo transcorrido amosou a bondade desta disposición, que facilitóu un funcionamento eficiente e democrático destas institucións.
Non obstante, apréciase que o actual procedemento de renovación dos órganos rectores con renovacións parciais, cada dous anos, da metade de cada grupo representado, pode ser susceptible de modificación, de modo que, sen altera-la obriga de mante-la proporcionalidade establecida para cada grupo representado nin a duración máxima do cargo, permita proceder á renovación por grupos completos. Deste xeito, permítese que cada dous anos se poida proceder á renovación da metade dos membros integrantes de cada órgano, afectando alternativamente ós representantes de dous grupos que abrangan o 50 por cento dos intereses representados. Deste modo, ábrese a posibilidade para que cada caixa de aforros, dentro da súa autonomía de xestión, elixa o procedemento que sexa máis apropiado ás súas necesidades e características para a renovación dos seus órganos.
Na súa virtude, por proposta do conselleiro de Economía e Facenda, logo de deliberación do Consello da Xunta de Galicia na súa reunión do día catorce de xuño de mil novecentos noventa e seis,
DISPOÑO:
Artigo 1º
Modifícase o artigo 6 do Decreto 153/1989, do 27 de xullo, ó que se lle engade o seguinte parágrafo:
«As caixas de aforro realizarán cada dous anos a renovación dos membros que compoñen os órganos rectores, e poderán optar entre renova-la metade dos membros representantes de cada un dos grupos sinalados no artigo 27 da Lei 7/1985, do 17 de xullo, ou renova-la totalidade dos representantes de cada dous dos grupos citados que abrangan o 50 por cento da composición total do órgano, de xeito que neste caso os grupos, alternativamente de dous en dous, renoven a totalidade dos seus representantes cada catro anos».
Artigo 2º
Modifícase o artigo 20 do Decreto 153/1989, do 27 de xullo, que queda redactado do seguinte xeito:
«Artigo 20º.-Duración do cargo de compromisario.
A elección de compromisarios poderase realizar cada dous ou cada catro anos, segundo se estableza nos estatutos de cada caixa de aforros, procedendo aqueles, de entre eles, á elección dos conselleiros xerais en representación dos impositores».
Disposición derrogatoria
Quedan derrogadas cantas disposicións de igual ou inferior rango se opoñan ó establecido no presente decreto.
Disposicións derradeiras
Primeira.
Autorízase a Consellería de Economía e Facenda para dicta-las disposicións e adopta-las medidas que sexan necesarias para o desenvolvemento do presente decreto.
Segunda.
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, catorce de xuño de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
9604684
RESOLUCIÓN do 3 de xuño de 1996 pola que se publica o orzamento desta universidade para o exercicio 1996.
UNIVERSIDADE DE VIGO — III. OUTRAS DISPOSICIÓNS — 19/06/1996

Aprobado o orzamento económico de 1996 pola xunta de goberno con data 25 de xaneiro de 1996, polo claustro universitario o 1 de febreiro de 1996 e polo consello social o 24 de abril de 1996, este rectorado resolveu publica-lo estado de ingresos e gastos que configuran o orzamento da Universidade de Vigo para o exercicio económico de 1996 e que figuran no anexo desta resolución.
Vigo, 3 de xuño de 1996
José Antonio Rodríguez Vázquez
Rector da Universidade de Vigo
ANEXO
Orzamento 1996
Ingresos
Pesetas
(miles)
Operacións correntes
3. Taxas e outros ingresos
1.724.010
31. Prezos públicos1.718.002
32. Outros ingresos procedentes prestación de Serv.3.000
33. Venda de bens6.002
38. Reintegro de operacións correntes2
39. Outros ingresos1
4. Transferencias correntes
8.635.985
40. Da Administración do Estado2
41. De organismos autónomos administrativos4.500
Ingresos
Pesetas
(miles)
44. De empresas públicas1
45. Da Comunidade Autónoma8.571.477
46. Das corporacións locais2
47. De empresas privadas1
48. De familias e institucións sen fins de lucro60.001
49. Do exterior1
5. Ingresos patrimoniais
89.661
52. Xuros de depósitos75.000
55. Productos de concesións14.661
Operacións de capital
7. Transferencia de capital
436.126
70. Da administración do Estado2
71. De organismos autónomos administrativos1
75. Da Comunidade Autónoma270.318
76. De corporacións locais2
77. De empresas privadas1
78. De familias e institucións sen fins de lucro2.001
79. Do exterior163.801
8. Activos financeiros
50.000
87. Remanente de tesourería50.000
Total orzamento de ingresos
10.935.782
Orzamento 1996
Gastos
Pesetas
(miles)
Operacións correntes
1. Gastos de persoal
6.438.001
12. Funcionarios3.192.000
13. Laborais540.000
14. Outro persoal1.698.000
15. Incentivos ó rendemento13.000
16. Cotas, prestacións e gastos sociais995.001
2. Gastos en bens correntes e servicios
1.438.500
20. Arrendamentos6.500
21. Reparación, mantemento e conservación332.000
22. Material, subministracións e outros1.040.000
23. Indemnización por razón do servicio60.000
3. Gastos financeiros
1.001
32. Préstamos e anticipos1
34. Depósitos, fianzas e outros1.000
4. Transferencias correntes
48. A familias e institucións sen fins de lucro143.000
49. Ó exterior15.000
Operación de capital
6. Investimentos reais
2.900.280
62. Investimentos asociados ó Func. Oper. dos Serv.2.498.462
64. Gastos en investimentos de carácter inmaterial401.818
Total orzamento de gastos
10.935.782
96-4614
DECRETO 237/1996, do 14 de xuño, polo que se fixa a estructura orgánica da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — I. DISPOSICIÓNS XERAIS — 17/06/1996

Publicado o Decreto 212/1996, do 6 de xuño, polo que se modifica parcialmente a estructura orgánica da Xunta de Galicia, procede estructura-la Consellería de Cultura e Comunicación Social nas direccións xerais que sexan necesarias para o cumprimento das funcións que a nova estructura comporta e adscribíndolle os organismos pertinentes.
Polo tanto, en virtude do disposto no artigo 4.15º da Lei 1/1983, do 22 de febreiro, da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura e Comunicación Social, e logo de deliberación
do Consello da Xunta de Galicia na súa reunión do día catorce de xuño de mil novecentos noventa e seis,
DISPOÑO:
Artigo 1º
A) A Consellería de Cultura e Comunicación Social estructúrase nos seguintes órganos superiores:
1. Secretaría Xeral.
2. Dirección Xeral de Promoción Cultural.
3. Dirección Xeral de Patrimonio Cultural.
4. Dirección Xeral de Medios de Comunicación Social e Audiovisual.
B) Queda adscrito a esta consellería o seguinte organismo autónomo: Instituto Galego das Artes Escénicas e Musicais.
Disposicións transitoria
Primeira.-Mediante ordes do conselleiro de Cultura e Comunicación Social determinarase a adscrición dos órganos dependentes dos centros directivos suprimidos como consecuencia da estructura orgánica que se fixa nos artigos precedentes ós centros directivos correspondentes mentres non se regule por decreto a nova estructura orgánica no nivel de dirección xeral.
Segunda.-Os órganos dependentes dos centros directivos que non fosen obxecto de supresión, manterán a súa estructura e funcións ata que se proceda ó desenvolvemento da estructura contida no presente decreto.
Disposición derrogatoria
Quedan derrogadas cantas disposicións de igual ou inferior categoría se opoñan ó disposto no presente decreto.
Disposicións derradeiras
Primeira.-Facúltase o conselleiro de Economía e Facenda para que dicte as disposicións necesarias para a xestión dos créditos afectados pola nova estructura administrativa, sen que en ningún caso poida orixinarse incremento de gasto.
Segunda.-A Consellería de Economía e Facenda realizará as modificacións orzamentarias necesarias para lle dar cumprimento ó disposto neste decreto.
Terceira.-O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, catorce de xuño de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
4669
DECRETO 230/1996, do 11 de xuño, polo que se acorda encarga-lo despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 12/06/1996

Con motivo da viaxe do presidente da Xunta de Galicia a Bruxelas, cómpre prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da Presidencia, desde o día doce de xuño ata o seu regreso, ó conselleiro da Presidencia e Administración Pública.
Santiago de Compostela, once de xuño de mil novecentos noventa e seis.
Manuel Fraga Iribarne
Presidente
4480
RESOLUCIÓN do 23 de abril de 1996, da Delegación Provincial de Pontevedra, pola que se dispón a inscrición, rexistro e publicación no Diario Oficial de Galicia da revisión salarial do convenio colectivo da empresa Viguesa de Transportes, S.A. (Vitrasa).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/06/1996

Visto o expediente de revisión salarial do convenio colectivo da empresa Viguesa de Transportes, S.A. (Vitrasa) da provincia de Pontevedra, que tivo entrada nesta delegación provincial o día 9-2-1996, subscrito en representación da parte económica por unha representación da empresa, e da parte social polo comité de empresa, o día 8-2-1996. De conformidade co disposto no artigo 11 do convenio colectivo, artigo 90.2º e 3º, da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial de Pontevedra,
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no Diario Oficial de Galicia.
Vigo, 23 de abril de 1996.
Antonio Coello Bufill
Delegado provincial de Pontevedra
TÁBOA DE SALARIOS 1996
Categorías
Soldo ou
salario
Plus Conv.
(DT)
Quebr. moeda
(DT)
Pagas extras
beneficios
xullo-Nadal
Bolsa
vacacións
Horas extras
Persoal de movemento
Xefe de tráfico
3.357
1.136
564
125.699
39.164
1.159
Inspector
3.199
1.082
534
119.780
37.300
1.100
Conductor-perceptor
2.941
1.006
627
110.350
34.734
1.057
Conductor
2.756
534
307
99.439
16.790
895
Cobrador
2.637
434
86
88.655
13.076
752
Persoal de administración
Xefe sección
123.465
1.214
955
150.166
41.788
1.304
Xefe negociado
113.893
1.140
866
138.977
39.607
1.252
Oficial 1ª
98.756
1.006
671
120.879
34.734
1.100
Oficial 2ª
90.801
750
464
107.299
26.151
1.057
Auxiliar 1ª
79.596
534
83
96.155
16.790
752
Auxiliar 2ª
59.688
399
63
72.114
12.589
564
Persoal de taller
Des. Con.
Ferram.
Xefe de taller
123.465
1.214
955
150.166
41.788
1.304
Contramestre
107.319
1.129
831
132.154
38.837
1.199
Xefe de equipo
3.199
1.082
817
119.780
37.299
1.100
Oficial de 1ª
2.941
1.006
627
110.350
34.734
1.057
Oficial de 2ª
2.813
750
550
100.892
26.150
985
Oficial de 3ª
2.756
534
307
99.439
16.790
895
Mozo
2.637
434
86
93.468
13.076
752
Aprendiz 4º
1.710
330
248
61.175
Aprendiz 3º
1.470
277
179
52.433
Aprendiz 2º
979
139
42.106
Aprendiz 1º
842
53
36.548
3258
CORRECCIÓN de erros.-Orde do 15 de maio de 1996 pola que se convoca un concurso de premios entre escolares de niveis non universitarios para a elaboración de carteis ou debuxos e traballos de redacción sobre a educación do consumidor en conmemoración do Día Mundial dos Dereitos do Consumidor.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/06/1996

Advertido erro na citada orde publicada no DOG nº 113, do 10 de xuño de 1996, é necesario face-la seguinte corrección:
-Na páxina 5.610, base 3ª, onde di: «O prazo de presentación dos traballos finaliza o día 15 de xuño de 1996», debe dicir: «O prazo de presentación dos traballos finaliza o día 25 de outubro de 1996».
4497
RESOLUCIÓN do 8 de marzo de 1996, da Delegación Provincial de Lugo, pola que se dispón a inscrición no rexistro e publicación no Diario Oficial de Galicia do acordo da comisión paritaria do convenio colectivo de ámbito provincial para o sector do comercio téxtil, relativo ó aboamento de atrasos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 12/06/1996

Visto o texto do acordo asinado o día 12 de febreiro de 1996, pola comisión paritaria prevista no convenio colectivo para o sector de comercio téxtil, da provincia de Lugo (código 2700205), integrada polas representacións da Asociación Empresarial Téxtil e das centrais sindicais UGT e CC.OO., mediante o que se fixa o prazo para aboa-los atrasos derivados do vixente convenio, e de conformidade co disposto no artigo 90 apartados 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta delegación provincial,
ACORDA:
Primeiro.-Ordena-la inscrición do citado acordo no rexistro de convenios desta delegación, así como o seu depósito.
Segundo.-Remiti-lo texto do mentado acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 8 de marzo de 1996.
Manuel Bande Díaz
Delegado provincial de Lugo
Asistentes:
-Pola Asociación Empresarial Téxtil.
Teodoro Lázaro García.
José Sánchez Bergantiños.
Víctor Díaz Fernández.
Guadalupe Hervera Iglesias.
Cristina Sanz Arias.
Pilar Chao Núñez.
-Polas centrais sindicais:
UGT (4)
Fernando Teijeiro Valledor.
Ricardo Varela Sánchez.
Juan Carlos Araújo Rodríguez.
Carmen Basadre Fernández.
CC.OO. (2).
Manuel Núñez López.
Anselmo Sampedro Ania.
ACTA:
En Lugo, sendo ás 12 horas do día 12 de febreiro de 1996, reúnense nos locais da CEL as persoas á marxe relacionadas, todas elas integrantes da comisión mixta paritaria prevista no artigo 19 do vixente convenio colectivo de comercio téxtil da provincial de Lugo, co obxecto de proceder á reso
lución dunha cuestión suscitada como consecuencia da súa aplicación, en concreto como consecuencia da obriga do pagamento de atrasos dada a tardía publicación do vixente convenio, con vixencia desde o 1 de abril de 1994 ó 31 de marzo de 1996, en data 28 de decembro de 1995.
Despois das deliberacións pertinentes adoptánse por unanimidade os seguintes,
ACORDOS:
Primeiro.-Establecer un prazo máximo para o aboamento dos atrasos consecuencia da tardía publicación do vixente convenio.
Segundo.-Tendo en conta que o vixente convenio supón a obriga do aboamento dos atrasos por dous anos, establécese como data tope para o seu aboamento o 31 de marzo de 1996.
Terceiro.-Remiti-la presenta acta ás partes asinantes do convenio, isto é, á Asociación Empresarial Téxtil e ás centrais sindicais UGT e CC.OO. para a súa divulgación.
Cuarto.-Remiti-la presente acta á autoridade laboral pertinente para os efectos legais oportunos.
E non tendo máis asuntos que tratar levántase a sesión en lugar e data indicados.
3840
RESOLUCIÓN do 28 de maio de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 1/0000705/1996, interposto por Manuel Alén Martínez e outros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/06/1996

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 1/0000705/1996, interposto polos recorrentes contra a orde da Consellería de Educación e Ordenación Universitaria do 14 de febreiro 1996 (DOG do 27), sobre convocatoria de procedemento de selección para a adquisición da condición de catedrático nos corpos de profesores de ensino secundario, de escolas oficiais de idiomas e de artes plásticas e deseño.
En consecuencia, esta secretaría xeral acordou nesta data, e de conformidade co disposto no artigo 64 da Lei reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se lles notifica para xeral coñecemento a tódalas persoas interesadas no procedemento e son emprazadas para
que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 28 de maio de 1996.
Juan José Bértolo Cadenas
Secretario xeral da Consellería de Educación e Ordenación Universitaria
Sr. Director Xeral de Persoal
3446
ORDE do 29 de maio de 1996 pola que se abre un novo prazo para a realización de solicitudes de bolsas de estudio para titulados e estudiantes de técnicas de empresas e actividades turísticas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/06/1996

Ó abeiro da orde da Consellería da Presidencia e Administración Pública do 11 de xaneiro de 1996 (Diario Oficial de Galicia do 22 de febreiro de 1996) pola que se convocan bolsas de estudios para titulados e estudiantes de técnicas de empresas e actividades turísticas a Secretaría Xeral para o Turísmo adxudicou as sinaladas bolsas pero, ben por falta de solicitudes ou ben por que estes non cumprían os requisitos esixidos, as correspondentes ás oficinas de información turística da Gudiña e Ribeira non puidenron ser adxudicadas.
Ante esta circunstancia decídese abril un novo prazo de presentación de solicitudes para adxudica-las bolsas de información turística para as sinaladas oficinas mantendo en tódolos demais aspectos a sinalada orde pero facendo constar que a dotación
das bolsas será de 225.000 ptas. (se o adxudicatario reside no municipio ou limítrofe ó de realización das prácticas) ou de 330.000 ptas. (cando o beneficiario resida noutro municipio da Comunidade Autónoma de Galicia distinto ós anteriores) cantidade que se axusta ó período de actividade que vai desde o 1 de xullo ata o 15 de setembro. Por todo isto,
DISPOÑO:
Abrir un período de quince días, contados desde o seguinte ó da publicación desta orde no Diario Oficial de Galicia, para a presentación de solicitudes para a adxudicación de bolsas de estudios de información turística nas oficinas que a Xunta de Galicia ten dedicadas a tal finalidade nos municipios da Gudiña e Ribeira debendo as solicitudes que se fagan axustarse ós condicionantes que para estas se sinalan na base quinta da orde da Consellería da Presidencia e Administración Pública do 11 de xaneiro de 1996 (Diario Oficial de Galicia do 22 de febreiro).
Santiago de Compostela, 29 de maio de 1996.
Dositeo Rodríguez Rodríguez
Conselleiro da Presidencia e Administración Pública
3052
DECRETO 245/1996, do 6 de xuño, polo que se resolve o expediente de deslinde dos termos municipais dos concellos de Vilalba e Xermade.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/06/1996

O concello de Vilalba, mediante acordo plenario de data 7 de maio de 1990, iniciou expediente de replanteo da liña límite xurisdiccional, entre os fitos 18 ó 36, dos termos municipais do dito concello e o de Xermade, ámbolos dous pertenecentes á provincia de Lugo.
Tramitado o expediente, emitiuse informe polo Instituto Xeográfico Nacional que propón como liña límite legalmente vixente a descrita na acta de deslinde de datas 4 ó 8 de setembro de 1940, atopándose a situación dos seus fitos definida no correspondente caderno de campo.
Visto o disposto nos artigos 10 do R.D.L. 781/1986, do 18 de abril, polo que se aprobou o texto refundido das disposicións legais vixentes en materia de réximen local; e 17 ó 25 do R.D. 1690/1986, do 11 de xullo, polo que se aproba o Regulamento de poboación e demarcación territorial, correspóndelle á Comunidade Autónoma, logo do informe do Instituto Xeográfico Nacional e dictame do órgano consultivo superior do Consello de Goberno daquela, a competencia para resolve-las cuestións que se susciten entre municipios sobre deslinde dos seus termos municipais.
Por proposta do conselleiro de Xustiza, Interior e Relacións Laborais de acordo co dictame do Consello Consultivo de Galicia emitido en data 21 de maio de 1996, e logo de deliberación do Consello da Xunta de Galicia, na súa reunión do día seis de xuño de mil novecentos noventa e seis,
DISPOÑO:
Artigo único.-Resolve-la cuestión suscitada entre os municipios de Vilalba e Xermade, ámbolos dous da provincia de Lugo, sobre o deslinde dos seus termos municipais, no tramo comprendido entre os fitos 18 ó 35 da súa liña límite, no sentido de que se manteña como liña límite a legalmente vixente que coincide coa descrita na acta de deslinde de datas 4 ó 8 de setembro de 1940, atopándose a situación dos fitos definida no correspondente caderno de campo que obra no expediente correspondente, todo isto sen prexuízo dos dereitos de propiedade a que haxa lugar.
Santiago de Compostela, seis de xuño de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
2772
DECRETO 244/1996, do 14 de xuño, polo que se nomea director xeral do Patrimonio Cultural a Ángel Sicart Giménez.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 17/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Cultura e Comunicación Social e logo de deliberación do Consello da Xunta de Galicia na súa reunión do día catorce de xuño de mil novecentos noventa e seis,
Nomeo director xeral do Promoción Cultural a Ángel Sicart Giménez.
Santiago de Compostela, catorce de xuño de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
4670
DECRETO 243/1996, do 14 de xuño, polo que se nomea director xeral de Promoción Cultural a Homero José Mª Pérez Quintana.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 17/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Cultura e Comunicación Social e logo de deliberación do Consello da Xunta de Galicia na súa reunión do día catorce de xuño de mil novecentos noventa e seis,
Nomeo director xeral de Promoción Cultural a Homero José Mª Pérez Quintana.
Santiago de Compostela, catorce de xuño de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
9604690
DECRETO 242/1996, do 14 de xuño, polo que se dispón que cese Antón Pulido Novoa como director xeral do Centro Galego de Arte Contemporánea.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 17/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura e Comunicación Social e logo de deliberación do Consello da Xunta de Galicia na súa reunión do día catorce de xuño de mil novecentos noventa e seis,
DISPOÑO:
Que cese Antón Pulido Novoa como director xeral do Centro Galego de Arte Contemporánea, agradecéndolle os servicios prestados.
Santiago de Compostela, catorce de xuño de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
9604689
DECRETO 240/1996, do 14 de xuño, polo que se dispón que cese Ángel Sicart Giménez como director xeral do Patrimonio Histórico e Documental.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 17/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura e Comunicación Social e logo de deliberación do Consello da Xunta de Galicia na súa reunión do día catorce de xuño de mil novecentos noventa e seis,
DISPOÑO:
Que cese, por pasar a outro destino, Ángel Sicart Giménez como director xeral do Patrimonio Histórico e Documental, agradecéndolle os servicios prestados.
Santiago de Compostela, catorce de xuño de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
4687
CORRECCIÓN de erros.-Decreto 232/1996, do 6 de xuño, polo que se concede a Medalla Castelao no ano 1996.
PRESIDENCIA — III. OUTRAS DISPOSICIÓNS — 17/06/1996

Advertida omisión no devandito decreto, publicado no DOG nº 117, do pasado 14 de xuño, cómpre face-la oportuna corrección:
Na páxina 5.865, columna esquerda, entre Raimundo García Domínguez (Borobó) e Dieter Kremer, debe dicir: «Manuel Gómez Álvarez».
4344
DECRETO 241/1996, do 14 de xuño, polo que se dispón que cese Manuel Antonio Silva Romero como director xeral de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 17/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura e Comunicación Social e logo de deliberación do Consello da Xunta de Galicia na súa reunión do día catorce de xuño de mil novecentos noventa e seis,
DISPOÑO:
Que cese Manuel Antonio Silva Romero como director xeral de Promoción do Camiño de Santiago, agradecéndolle os servicios prestados.
Santiago de Compostela, catorce de xuño de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
4688
DECRETO 238/1996, do 14 de xuño, polo que se dispón que cese Francisco García-Bobadilla Prosper como secretario xeral para o Turismo.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 17/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei de Galicia 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día catorce de xuño de mil novecentos noventa e seis,
DISPOÑO:
Que cese, por pasar a outro destino, Francisco García-Bobadilla Prosper, como secretario xeral para o Turismo, agradecéndolle os servicios prestados.
Santiago de Compostela, catorce de xuño de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
4685
DECRETO 239/1996, do 14 de xuño, polo que se dispón que cese Homero José Mª Pérez Quintana como director xeral de Cultura.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 17/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura e Comunicación Social e logo de deliberación do Consello da Xunta de Galicia na súa reunión do día catorce de xuño de mil novecentos noventa e seis,
DISPOÑO:
Que cese, por pasar a outro destino, Homero José Mª Pérez Quintana como director xeral de Cultura, agradecéndolle os servicios prestados.
Santiago de Compostela, catorce de xuño de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
4686
DECRETO 231/1996, do 6 de xuño, polo que se acepta a cesión a título gratuíto a favor da Comunidade Autónoma da estrada provincial de Ferreira do Valadouro a Cangas de Foz, sita nos termos municipais do Valadouro de Foz.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 13/06/1996

O Pleno da Deputación Provincial de Lugo aprobou, en sesión ordinaria con data 29 de abril de 1994, a cesión á Comunidade Autónoma de Galicia, da estrada provincial que vai de Ferreira do Valadouro a Cangas de Foz, sita nos termos municipais do Valadouro e Foz (Lugo).
Conforme o sinalado no artigo 5 da Lei de estradas autonómica 4/1994, do 14 de setembro, de acordo entre as administracións afectadas, proposta do conselleiro de Política Territorial, Obras Públicas e Vivenda, e logo de deliberación do Consello da Xunta de Galicia, en reunión do día seis de xuño de mil novecentos noventa e seis.
DISPÓN:
Artigo 1º
Acéptase a cesión gratuíta a favor da Comunidade Autónoma da estrada provincial que vai de Ferreira do Valadouro a Cangas de Foz, nos termos municipais do Valadouro e Foz, que ten unha lonxitude de 13,100 km.
Artigo 2º
A entrega do vial formalizarase mediante a sinatura da correspondente acta en documento público.
Artigo 3º
A estrada incorporarase á relación de estradas de titularidade autonómica como sinala o artigo 4 da Lei 4/1994, do 14 de setembro, de estradas de Galicia. A aprobación da dita relación farase conforme o plan de estradas.
Artigo 4º
Correspóndelle á Xunta de Galicia, a partir da formalización da entrega, tódalas actividades de xestión, mantemento, conservación e explotación da vía; así como o exercicio das funcións de disciplina viaria e calquera outra que puidese corresponderlle como nova Administración titular da estrada.
Artigo 5º
De acordo cos artigos 78 e 79 da Lei 3/1985, do patrimonio da Comunidade Autónoma, e 150 a 152 do seu regulamento, a estrada deberase incor
porar ó inventario xeral de bens da Comunidade Autónoma, quedando adscrita á Consellería de Política Territorial, Obras Públicas e Vivenda.
Disposición derradeira
Facúltase o conselleiro de Política Territorial, Obras Públicas e Vivenda para dicta-los actos que sexan precisos para a efectividade do presente decreto.
Santiago de Compostela, a seis de xuño de mil novecentos noventa e seis.
Manuel Fraga Iribarne
Presidente
Xosé Cuíña Crespo
Conselleiro de Política Territorial, Obras Públicas e Vivenda
96-4535
ORDE do 27 de maio de 1996 pola que se declara a alienabilidade da parcela 29 do polígono de actuación Jenaro de la Fuente, en Vigo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 13/06/1996

Solicitada por Xestur Pontevedra o alleamento da parcela propiedade da Comunidade Autónoma referenciada no encabezamento.
Non sendo necesaria a previa desafectación do ben ó ter natureza patrimonial segundo consta na certificación do Servicio Técnico e de Inventario do 22 de abril, unha vez acreditada a conveniencia da operación e vista a taxación do Servicio Técnico e de Inventario da Secretaría Xeral e do Patrimonio na que se fixa un valor para o ben de 27.437.786 ptas.
Á vista dos artigos 24 da Lei 3/1985, 60 e ss. do seu regulamento, o alleamento por calquera título dos bens inmobles do patrimonio da Comunidade Autónoma de Galicia require a declaración previa da súa alienabilidade.
En virtude do anteriormente exposto, proposta da Secretaría Xeral e do Patrimonio, logo do informe da Consellería de Sanidade e Servicios Sociais e da Intervención Xeral e de conformidade co disposto nos citados artigos da Lei 3/1985, do seu regulamento.
DISPOÑO:
Artigo 1º
Declárase a alienabilidade da parcela 29 do polígono de actuación Jenaro de la Fuente que a continuación se describe:
-Parcela urbanizada de 305 m no polígono de actuación Jenaro de la Fuente, no Polígono do Calvario de Vigo.
Linda: norte, parcela 28 de Finur Fincas Urbanas, S.L.; sur, zona de libre cesión de uso de superficie para praza pública; leste, vial de acceso á praza pública; oeste, parcela 28 de Finur Fincas Urbanas, S.L., acceso común a parcela 30 de Mercedes González Rodríguez.
A parcela figura inscrita no Rexistro da Propiedade nº 1 de Vigo, tomo 829, folio 103, predio 63.982, inscrición 1ª, a nome da Comunidade Autónoma de Galicia.
Santiago de Compostela, 27 de maio de 1996.
José Antonio Orza Fernández
Conselleiro de Economía e Facenda
4604
CORRECCIÓN de erros.-Decreto 212/1996, do 6 de xuño, polo que se modifica parcialmente a estructura orgánica da Xunta de Galicia.
PRESIDENCIA — I. DISPOSICIÓNS XERAIS — 10/06/1996

Advertida omisión na disposición derradeira segunda do devandito decreto, publicado no DOG nº 112, do venres, 7 de xuño de 1996, cómpre publicala novamente na súa integridade:
«A Consellería de Economía e Facenda realizará as modificacións e habilitacións orzamentarias precisas para o cumprimento do previsto neste decreto, sen que en ningún caso poidan orixinar incrementos de gasto».
4319
DECRETO 222/1996, do 30 de maio, polo que se amplía o prazo de adaptación das explotacións agrarias elaboradas de productos lácteos tradicionais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 10/06/1996

O Decreto 125/1995, do 10 de maio, polo que se regula a elaboración de productos lácteos a base de leite cru de vaca, considerados como productos tradicionais, e se crea o Rexistro de Explotacións Agrarias Elaboradoras de Productos Lácteos Tradicionais, regula as esixencias referentes á sanidade animal, a hixiene das explotacións, a hixiene da muxidura, locais, materiais e utensilios, hixiene do persoal, as condicións xerais das explotacións gandeiras, así como as condicións xerais de hixiene para a elaboración dos productos lácteos tradicionais.
A aplicación deste decreto puxo de relevo o gran número de explotacións que destas características existen na nosa Comunidade Autónoma, a súa importancia económica no sector gandeiro e a necesidade, na maioría dos casos, de realizar obras de adaptación nas salas de elaboración dos productos lácteos tradicionais.
A disposición transitoria do devandito decreto outorgou un prazo máximo dun ano para a adaptación destas explotacións ós requisitos establecidos no decreto, unha vez efectuada a solicitude. Sen embargo é conveniente ampliar este prazo un ano máis de acordo coa normativa de axudas á modernización de explotacións agrarias que acaba de establece-la Consellería de Agricultura, Gandería e Montes con base na Lei 19/1995, do 4 de xullo e o Real decreto 204/1996, relativos á mellora e modernización de explotacións agrarias.
Na súa virtude, por iniciativa dos conselleiros de Agricultura, Gandería e Montes e de Sanidade e Servicios Sociais e por proposta da Consellería de Presidencia e Administración Pública, logo de deliberación do Consello da Xunta de Galicia na súa reunión do día trinta de maio de mil novecentos noventa e seis,
DISPOÑO:
Artigo único.
Ás explotacións elaboradoras de productos lácteos tradicionais a base de leite cru de vaca que fixeron a solicitude da inscrición no correpondente rexistro dentro do prazo sinalado na disposición transitoria do Decreto 125/1995, do 10 de maio, poderáselles conceder un prazo, por un período máximo dun ano desde a publicación do presente decreto, para os efectos da súa adaptación ós requisitos que aquel establece.
Disposicións adicionais
Primeira.
Facúltanse os conselleiros de Sanidade e Servicios Sociais e de Agricultura, Gandería e Montes para dictar no ámbito das súas respectivas competencias as disposicións necesarias para desenvolvemento e execución deste decreto.
Segunda.
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, trinta de maio de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
4324
DECRETO 251/1996, do 20 de xuño, polo que se nomea a José Rojo Salgado director xeral de Xustiza e Interior da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 21/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei de Galicia 11/1988, do 20 de outubro, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vinte de xuño de mil novecentos noventa e seis,
Nomeo director xeral de Xustiza e Interior da Consellería de Xustiza, Interior e Relacións Laborais a José Rojo Salgado.
Santiago de Compostela, vinte de xuño de mil novecentos noventa e seis.
Manuel Fraga Iribarne
Presidente
Jesús Palmou Lorenzo
Conselleiro de Xustiza, Interior e Relacións Laborais
96-4730
DECRETO 248/1996, do 20 de xuño, polo que se nomea a Rubén Víctor Lois Calviño secretario xeral para o Turismo.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 21/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei de Galicia 11/1988, do 20 de outubro, por proposta do conselleiro da Presidencia e Administración Pública, e logo de deliberación do Consello da Xunta de Galicia na súa reunión do día vinte de xuño de mil novecentos noventa e seis,
Nomeo secretario xeral para o Turismo a Rubén Víctor Lois Calviño.
Santiago de Compostela, vinte de xuño de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
4841
DECRETO 247/1996, do 20 de xuño, polo que se dispón que cese, Joaquín Macías Sánchez como director xeral de Xustiza e Interior, da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 21/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei de Galicia 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de xuño de mil novecentos noventa e seis,
DISPOÑO:
Que cese Joaquín Macías Sánchez como director xeral de Xustiza e Interior da Consellería de Xustiza, Interior e Relacións Laborais, agradecéndolle os servicios prestados.
Santiago de Compostela, vinte de xuño de mil novecentos noventa e seis.
Manuel Fraga Iribarne
Presidente
Jaime Palmou Lorenzo
Conselleiro de Xustiza, Interior e Realcións Laborais
4840
DECRETO 250/1996, do 20 de xuño, polo que se nomea a José Manuel Soto Vázquez diretor xeral de Comunicación Social e Audiovisual da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 21/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei de Galicia 11/1988, do 20 de outu
bro, por proposta do conselleiro de Cultura e Comunicación Social, e logo de deliberación do Consello da Xunta de Galicia na súa reunión do día vinte de xuño de mil novecentos noventa e seis,
Nomeo a José Manuel Soto Vázquez diretor xeral de Comunicación Social e Audiovisual da Consellería de Cultura e Comunicación Social.
Santiago de Compostela, vinte de xuño de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
4844
DECRETO 246/1996, do 20 de xuño, polo que se dispón que cese, Rubén Víctor Lois Calviño, como secretario xeral da Consellería de Cultura.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 21/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei de Galicia 11/1988, do 20 de outubro, por proposta do conselleiro de Cultura e Comunicación Social, logo de deliberación do Consello da Xunta de Galicia na súa reunión do día vinte de xuño de mil novecentos noventa e cinco,
DISPOÑO:
Que cese Rubén Víctor Lois Calviño como secretario xeral da Consellería de Cultura, agradecéndolle os servicios prestados.
Santiago de Compostela, vinte de xuño de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
4843
DECRETO 249/1996, do 20 de xuño, polo que se nomea a José María Sánchez González secretario xeral da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 21/06/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei de Galicia 11/1988, do 20 de outubro, por proposta do conselleiro de Cultura e Comunicación Social, e logo de deliberación do Consello da Xunta de Galicia na súa reunión do día vinte de xuño de mil novecentos noventa e seis,
Nomeo a José María Sánchez González secretario xeral da Consellería de Cultura e Comunicación Social.
Santiago de Compostela, vinte de xuño de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
4842
DECRETO 229/1996, do 30 de maio, polo que se aproba o escudo heráldico e maila bandeira do Concelo de Burela.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/06/1996

O Concello de Burela considerou conveniente adopta-lo seu escudo heráldico e bandeira para perpetuar, con simboloxía adecuada e conforme as normas da heráldica, os feitos máis relevantes do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobacion definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola comisión de heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta de maio de mil novecentos noventa e seis,
DISPOÑO:
Artigo 1º
Aproba-lo escudo heráldico do Concello de Burela (Lugo), que quedará organizado do seguinte xeito: ondado de azur e prata, cun faro de prata acom
pañado no alto dun torques de ouro brochante. Ó timbre, coroa real pechada.
Artigo 2º
Aproba-la bandeira do concello de Burela (Lugo), que quedará organizada do seguinte xeito: partido de azul escuro ou mareiro o hasta (1/3), co faro de branco e a torques de amarelo, e de azul claro ou celeste ó batente (2/3).
Santiago de Compostela, trinta de maio de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 228/1996, do 30 de maio, polo que se aproba o escudo heráldico do Concello de Esgos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/06/1996

O Concello de Esgos considerou conveniente adopta-lo seu escudo para perpetuar, con simboloxía adecuada e conforme as normas da heráldica, os feitos máis relevantes do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobacion definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola comisión de heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta de maio de mil novecentos noventa e seis,
DISPOÑO:
Artigo único.-Aproba-lo escudo heráldico do concello de Esgos (Ourense), que quedará organizado do seguinte xeito: de azur unha cruz patada de ouro; na punta, rochas do mesmo. Ó timbre, coroa real pechada.
Santiago de Compostela, a trinta de maio de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4323
RESOLUCIÓN do 24 de maio de 1996 pola que se adxudica unha bolsa de colaboración en tarefas de estudio e investigación.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 10/06/1996

A Escola Galega de Administración Pública convocou por Resolución do 18 de marzo de 1996 (DOG nº 71, do 11 de abril de 1996) unha bolsa de colaboración en tarefas de estudio e investigación.
O tribunal cualificador para a adxudicación desta bolsa na súa reunión do 24 de maio de 1996, baremou tódalas solicitudes e propuxo a adxudicación en favor de José María Rebolledo Varela que obtivo a maior puntuación (24,28 puntos).
De conformidade coas competencias que me recoñece a normativa vixente e, á vista da proposta do tribunal, resolvo outórgarlle-la dita bolsa a José María Rebolledo Varela.
Contra esta resolución cabe interpoñer no prazo dun mes recurso ordinario ante o conselleiro da Presidencia e Administración Pública da Xunta de Galicia (Art. 114.2º da Lei 30/1992, do 26 de novembro), sen prexuízo da formulación do recurso contencioso-administrativo contra a resolución do devandito recurso ordinario.
Santiago de Compostela, 24 de maio de 1996.
Domingo Bello Janeiro
Director da Escola Galega de Administración Pública
4328